روسیادا هر 5 نفردن 1-ی اؤلکه‌نی ترک ائتمک ایستییر.
"گالوپ" آراشدیرما شیرکتی‌نین آپاردیغی سورغویا گؤره، سون اون ایلده ایلک دفعه اها‌لی ساییندا آزالمانین موشاهیده اولندوغو روسیادا هر 5 نفردن 1-ی اؤلکه‌نی ترک ائتمک ایستییر.
اؤلکه‌دن کؤچمک ایستیی‌نین ان چوخ تظاهر ائتدیگی بؤلگه ایسه پایتاخت مسکوا‌دیر.
بیرلشمیش میللت‌لر تشکیلاتی 2050-جی ایله قدر روسیا اها‌لی‌سی‌نین آزالما نیسبتی‌نین 8% اولدوغونو بیلدیریب.
اؤلکه‌نین سیاسی و ایقتیصادی حیاتینا تأثیری‌نین حیس اولوناجاغی بئله بیر وضعیتین دیگر بیر طرفی ده گئتمک آرزوسوندا اولان‌لارین هانسی سوسیال کسیمه عایید اولماسیندان چوخ سای‌لارین‌داکی سرعت‌لی آرتیم‌دیر.
2014 -جو ایلدن بو یانا روسیادا امک فعالیتی یاشینا چاتان اینسان‌لار آراسیندا اؤلکه‌نی ترک ائتمک ایسته‌ین‌لرین سایی اوچ دفعه آرتیب.
بو نیسبت 15 - 29 یاش قروپوندا 14%-دن 44%-ا، 30-45 یاش قروپوندا 7%-دن 22%-ا، 46-60 یاش قروپوندا 3%-دن 9%-ا یوکسلیب.
ناتو-داکی حربی عملیات‌لار و اوکراینا مسئله‌لری سببیندن هم آوروپا بیرلیگی، هم ده امریکا ایله علاقه‌لرین گرگینلشمه‌سی روس خالقی‌نین بو اؤلکه‌لره گئتمک آرزوسو قارشی‌سیندا بیر مانعه اولا بیلمیر.
روس‌لارین 40%-ی آوروپا بیرلیگینه گئتمک ایستییر. اها‌لی‌نین 16%-ایسه امریکایا اوستونلوک وئریرلر.
آلمانیا 15%-لیک نیسبتله روس‌لارین ان چوخ گئتمک ایسته‌دیک‌لری اؤلکه‌لر سیاهی‌سیندا بیرینجی‌دیر.
